Ierzewee

Den Ierzewee  ass eng Strooss, déi vun der Rue de Hamm zu Hamm an der Stad Lëtzebuerg bis an d'Rue de Pulvermühl am Nopeschquartier Polvermillen verleeft.

Am Ierzewee leien nëmmen dräi Haiser (Nummeren 1, 3 a 5) op der Hämmersäit.

Den Ursprong vum Stroossennumm ass drop zeréckzeféieren, datt op der Héicht bei Hamm fréier Bounäerz (och nach BounenierzLuxemburger Wörterbuch Bd. 1, Sp. 39 bis 40 op infolux.uni.lu, dem Fuerschungsportal iwwer d'Lëtzebuergescht) fonnt gouf. D'Äerz gouf vun do aus laanscht d'Uelzecht bis an d'Al Dummeldenger Schmelz bruecht fir do geschmollt ze ginnEvy Friedrich, 1984. Was bedeuten die Straßennamen der Stadt? Ons stad 15: 26-27.

D'Indikatioun „Mine de Fer“ op der Ferrariskaart vu 1778 oder de Flouernumm Ierzkaulen weisen drop hin, datt Äerz an der Ëmgéigend vun Hamm fonnt gouf.

 Biller 

 Um Spaweck 

Kategorie:Stroossen zu Hamm
Kategorie:Stroossen op der Polvermillen